ફ્લાઈટ હાઈજેક થઈ છે એવા સમાચાર મળેલા હોવા છતાં એકબીજાને હિંમત આપતાં માતા-પિતાના પાત્રોમાં શબાના આઝમી અને યોગેન્દ્ર ટિકુનો અભિનય રૂવાડાં ઊભા કરી દે છે. આતંકીઓની અમેરિકન પાસપોર્ટ એકઠાં કરવાથી માંડીને ફ્લાઈટમાં રેડિયો એન્જિનિયરની શોધની અપાતી સૂચનાઓને નીરજા પોતાની ચતુરાઈ અને હિંમતથી મુસાફરોની સલામતીનાં પક્ષમાં કરી લે છે. આતંકવાદી ખલિલ એની પાસે ગીત ગવડાવે છે એ પળમાં પણ એ રાજેશ ખન્નાનું 'મેરે સપનો કી રાની' ગાય છે, જે એ વખતે ચાલતી દર્દ અને અમાનુષી પરિસ્થિતિ ક્યારે પૂરી થશે એ વિશે સવાલ કરે છે.